Komisijos reglamentas (EEB) Nr. 3514/83
1983 m. gruodžio 13 d.
iš dalies keičiantis Reglamentus (EEB) Nr. 2191/81 ir (EEB) Nr. 2192/81 dėl pagalbos suteikimo valstybių narių pelno nesiekiančioms institucijoms ir organizacijoms bei armijoms ir panašioms pajėgoms sviestui pirkti
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 1600/83 [2], ypač į jo 12 straipsnio 3 dalį,
kadangi Komisijos reglamento (EEB) Nr. 2191/81 [3] su paskutiniais pakeitimais, padarytais Reglamentu (EEB) Nr. 1446/83 [4], 3 straipsnyje minėtas talonas turi galioti tik nuo pirmosios kalendorinio mėnesio dienos; kadangi sviestas gali būti perimtas tik po tos dienos; kadangi patirtis, įgyta taikant šią tvarką, parodė, kad tą datą būtina perkelti tam, kad sviestą būtų galima pristatyti anksčiau; kadangi dėl to reikėtų koreguoti laikotarpį, per kurį galima atsiimti sviestą; kadangi ši nuostata dar yra Komisijos reglamente (EEB) Nr. 2192/81 [5] su paskutiniais pakeitimais, padarytais Reglamentu (EEB) Nr. 1446/83; kadangi tas pats pakeitimas turėtų būti padarytas ir minėtame reglamente;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2191/81 3 straipsnio 5 dalis ir Reglamento (EEB) Nr. 2192/81 3 straipsnio 3 dalis yra tokios:
"Talonas galioja jame nurodytą kalendorinį mėnesį. Tačiau pristatyti galima nuo ankstesnio mėnesio 20 dienos iki 10 dienos po nurodyto mėnesio."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1983 m. gruodžio 13 d.